Diari Oficial de la Generalitat Valenciana


Sumari del DOGV 6451, del 02-02-2011 (2011/1014)

RESOLUCIÓ de 27 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Tresoreria General de la Seguretat Social, l'Institut Social de la Marina i l'Institut Valencià d'Estadística, per a la cessió d'informació continguda en el Fitxer General d'Afiliació, titularitat de la Tesoreria General de la Seguretat Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6451

Data del DOGV
:   02-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1014


Data del document
:   27-01-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 27 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Tresoreria General de la Seguretat Social, l'Institut Social de la Marina i l'Institut Valencià d'Estadística, per a la cessió d'informació continguda en el Fitxer General d'Afiliació, titularitat de la Tesoreria General de la Seguretat Social. [2011/1014]  
La Tresoreria General de la Seguretat Social, l'Institut Social de la Marina i l'Institut Valencià d'Estadística han subscrit, després de la tramitació prèvia reglamentària, el 29 de desembre de 2010, el conveni de col·laboració per a la cessió d'informació continguda en el Fitxer General d'Afiliació, titularitat de la Tesoreria General de la Seguretat Social.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0059/2011, i que figura com a annex d'esta resolució.  
València, 27 de gener de 2011.- ­­­­­­­­­­­­­­­La directora general del Secretariat del Consell: Mª Teresa Lleó Alonso.  
Conveni de col·laboració entre la Tresoreria General de la Seguretat Social, l'Institut Social de la Marina i l'Institut Valencià d'Estadística.  
Madrid, 29 de desembre de 2010  
R e u n i t s  
D'una part la Tresoreria General de la Seguretat Social, representada pel seu titular Javier Aibar Bernad, nomenat per Reial Decret 838/2004, de 23 d'abril (BOE núm. 100, de 24 d'abril).  
D'una altra part, l'Institut Social de la Marina, representat pel seu titular Luis José Casqueiro Barreiro, nomenat per Resolució del secretari d'Estat de la Seguretat Social de 8 d'octubre del 2010. (BOE núm. 255, de 21 d'octubre)  
D'una altra part, l'Institut Valencià d'Estadística representat pel seu titular Eusebio Monzó Martínez, nomenat per mitjà de Decret 188/2009, de 23 d'octubre (DOCV núm. 6130, de 26 d'octubre), expressament facultat per a este acte per Acord del Consell de 17 de desembre de 2010, conforme al que disposa l'article 17.f) de la Llei 5/1983, de 30 de desembre, del Consell, i article 2.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim jurídic i pressupostari dels convenis que subscriga la Generalitat.  
Les parts es reconeixen amb capacitat suficient per a subscriure el present conveni i a este efecte  
E x p o s e n  
1. El Reial Decret 1314/1984, de 20 de juny, pel qual es regula l'estructura i competència de la Tresoreria General de la Seguretat Social (en endavant TGSS), atribuïx en l'article 1.a) les competències en matèria d'inscripció d'empreses, i l'afiliació, altes i baixes dels treballadors, matèria regulada posteriorment per l'article 3 del Reglament General sobre inscripció d'empreses i afiliació, altes i baixes dels treballadors en la Seguretat Social, aprovat pel Reial Decret 84/1996, de 26 de gener. A estos efectes, en virtut del que establix l'article 52 del reglament esmentat, correspon a la TGSS el manteniment d'un Registre de treballadors amb la corresponent identificació de cada règim del Sistema de Seguretat Social, així com els beneficiaris i la resta de persones subjectes a l'obligació de cotitzar. Este registre està integrat en el Fitxer General d'Afiliació la titularitat del qual és, així mateix, d'este Servici Comú de la Seguretat Social.   
2. El Reial Decret 1414/1981, de 3 de juliol, pel qual es reestructura l'Institut Social de la Marina (en endavant ISM), atribuïx en l'article 2 primer a l'institut esmentat la gestió, administració i reconeixement del dret a les prestacions del Règim Especial de la Seguretat Social dels Treballadors del Mar, així com la inscripció d'empreses, altes, baixes i variacions de dades dels treballadors acollits a este Règim Especial. De la mateixa manera al punt segon li atribuïx, en col·laboració amb la TGSS, la funció recaptatòria dins del sector maritimopesquer, amb especial referència al control de les cotitzacions.  
3. L'Institut Valencià d'Estadística (en endavant, IVE), creat mitjançant Llei 14/1997, de 26 de desembre de 1997, de Mesures de Gestió Administrativa i Financera i d'Organització de la Generalitat, és l'entitat autònoma de caràcter administratiu dotada de personalitat jurídica pròpia i plena capacitat d'obrar per al compliment dels seus fins, que té com a objecte l'impuls, organització i direcció de l'activitat estadística d'interés per a la Generalitat en el marc previst en la Llei 5/1990 de 7 de juny, d'Estadística de la Comunitat Valenciana.  
L'IVE gaudix de la capacitat funcional necessària per a garantir la seua neutralitat operativa en el desenvolupament de la metodologia estadística, la publicació i difusió de resultats, el disseny de normes reguladores de les estadístiques i en la preservació del secret estadístic, d'acord amb el que disposa l'article 4 de la Llei 14/1997 esmentada.  
4. L'Institut Valencià d'Estadística s'ha dirigit a la TGSS sol·licitant informació continguda en les seues bases de dades. L'IVE necessita esta cessió per a complir els objectius marcats en el vigent Pla Valencià d'Estadística dins de diverses àrees temàtiques relatives al mercat de treball, a l'activitat econòmica i a les condicions de vida a la Comunitat Valenciana.  
Tota esta cessió d'informació té la seua base en les disposicions següents:  
a) L'article 11.1 de la Llei Orgànica 15/1999, de 13 de desembre, de Protecció de Dades de Caràcter Personal establix que "les dades de caràcter personal objecte del tractament només podran ser comunicades a un tercer per al compliment dels fins directament relacionats amb les funcions legítimes del cedent i del cessionari amb el previ consentiment de l'interessat", excepte en els supòsits que enumera l'article 2, en què la cessió no necessita el consentiment previ de l'interessat, i un d'estos és "quan la cessió es produïsca entre administracions públiques i tinga com a objecte el tractament posterior de les dades amb fins històrics, estadístics i científics", en este mateix sentit es pronuncia l'article 21 de la mencionada, en relació amb la comunicació de dades entre administracions públiques i l'article10.4.c) del RD 1720/2007, de 21 de desembre, pel qual s'aprova el Reglament de desplegament de la Llei Orgànica mencionada.  
b) En la Llei 12/1989, de 9 de maig, de Funció Estadística Pública.  
c) En la Llei 5/1990 de 7 de juny, d'Estadística de la Comunitat Valenciana, i el seu Reglament de desplegament, aprovat per Decret 11/1991, de 21 de gener, del Consell de la Generalitat Valenciana.  
5. De forma concreta, la informació que necessita l'IVE està integrada en el Fitxer General d'Afiliació de la TGSS i s'inclou en dos blocs: codis compte de cotització (en endavant CCC) i treballadors.  
6. Dins del principi de lleialtat institucional que regix les relacions entre les administracions públiques, en virtut del que disposa l'article 4.1. c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les administracions hauran de facilitar a les altres administracions la informació que necessiten sobre l'activitat que exercisquen en l'exercici de les seues pròpies competències; així mateix l'apartat 5 d'eixe mateix article establix el deure de col·laboració en les relacions entre l'administració general de l'Estat i l'administració de les comunitats autònomes, i les dites administracions estan habilitades per a subscriure convenis de col·laboració en l'àmbit de les seues respectives competències (article 6 Llei 30/1992).   
7. En este context els representants d'ambdues parts consideren necessari per al compliment dels seus respectius fins establir un sistema estable i periòdic d'intercanvi d'informació.  
En conseqüència, dins de l'esperit de mútua col·laboració per al compliment dels fins públics, els representants de les parts acorden subscriure el present conveni d'acord amb les següents:  
C l à u s u l e s  
Primera  
El present conveni té com a objecte establir un marc estable de col·laboració en relació amb el contingut, les condicions i els procediments pels quals s'ha de regir l'aprofitament amb fins estadístics, per part de l'IVE, de la informació continguda en el Fitxer General d'Afiliació, titularitat de la TGSS.  
L'ISM com a Entitat Gestora del Règim Especial de la Seguretat Social dels Treballadors del Mar i com a organisme responsable de la inscripció d'empreses, altes, baixes i variacions de dades dels treballadors inclosos en este, així com de la cotització, admet que les dades incloses en el Fitxer General d'Afiliació referents a estos treballadors o empreses siguen subministrats per la TGSS a l'IVE.  
L'IVE haurà de donar compte a la TGSS de les estadístiques que realitze amb tals dades, a fi que la Seguretat Social les puga conéixer i, si és el cas, utilitzar-les.  
Segona  
La cessió d'informació procedent de la TGSS té com a finalitat exclusiva la seua utilització per l'IVE amb fins estadístics.  
Tercera  
Amb una periodicitat trimestral la TGSS facilitarà a l'IVE la informació que s'assenyala en l'annex.  
La cessió d'informació es realitzarà de forma telemàtica.  
Quarta  
Atés que la finalitat fonamental del subministrament de la informació que es produïx en el marc d'este conveni és estadística, l'IVE es responsabilitzarà, establint els controls necessaris, que la informació s'utilitze de manera que la protecció de dades de caràcter personal quede totalment garantida en els termes que la Llei 12/1989, de 9 de maig, de la Funció Estadística Pública, en l'article 13 establix per a preservar el secret estadístic a què queda sotmés tot el personal que participa en l'elaboració de les operacions estadístiques a partir de la informació cedida, així com en l'article 20 i següents de la Llei 5/1990 de 7 de juny, d'Estadística de la Comunitat Valenciana.   
Cinquena  
L'IVE s'encarregarà de tots els processos necessaris per a la incorporació de la informació cedida per la TGSS als seus registres, als efectes de depurar i complementar la informació disponible d'altres fonts i, si és el cas, de la seua utilització directa per a la realització d'explotacions estadístiques, d'acord amb els seus propis dissenys.  
L'IVE podrà realitzar la difusió i publicació dels resultats que estime convenients, de conformitat amb el que disposa l'article 27 de la Llei 5/1990, de 7 de juny i sempre davall l'empara del secret estadístic, segons el que establix l'article 20 i següents de la llei esmentada.   
Sisena  
Les actuacions previstes en el present conveni no generaran costos ni donaran lloc a contraprestacions financeres entre les parts firmants.  
Setena   
Es crea una Comissió Tècnica per al seguiment d'este conveni que estarà integrada per:  
a) Representants de la TGSS:  
- La secretària general de la TGSS o persona en qui delegue  
- El subdirector general d'Afiliació i Procediments Especials o persona en qui delegue   
b) Representants de l'ISM  
- La subdirectora general de Seguretat Social dels Treballadors del Mar  
- El cap d'Àrea de la Subdirecció General de Seguretat Social dels Treballadors del Mar.  
c) Representants de l'Institut Valencià d'Estadística:  
- El cap de Servici d'Estadístiques Demogràfiques i Socials o persona en qui delegue  
- El cap de Servici d'Estadístiques Econòmiques o persona en qui delegue   
Qualsevol discrepància o controvèrsia que se suscite en la interpretació o execució del present conveni serà sotmesa a la Comissió Tècnica de Seguiment.  
Així mateix correspondrà a esta comissió tècnica, amb la proposta prèvia de qualsevol de les parts, la revisió i adequació del contingut de l'annex a este conveni.  
Els acords de la Comissió de Seguiment seran adoptats per mutu acord de les parts.  
Vuitena  
La vigència inicial d'este conveni serà d'un any des de la seua firma, prorrogable automàticament per períodes anuals, llevat que hi haja denúncia d'alguna de les parts amb una antelació mínima de tres mesos a la data del venciment de cada període.  
Novena  
Al present conveni se li aplicarà el que disposa el títol I de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i queda exclòs de l'aplicació de la Llei 30/2007, de 30 d'octubre, de Contractes del Sector Públic, en virtut del que preveu l'art. 4.1.c). No obstant això, s'aplicaran els principis d'esta llei per a resoldre els dubtes i llacunes que s'hi pogueren presentar.  
Desena   
Les qüestions litigioses que pogueren sorgir en la interpretació i compliment del present conveni, sense perjuí del que preveu la clàusula setena, seran de coneixement i competència de l'Ordre Jurisdiccional Contenciós Administratiu.  
I en prova de conformitat, les parts indicades firmen el present document en triplicat exemplar, en el lloc i data indicada al començament.  
Per la Tresoreria General de la Seguretat Social  
El director general, Javier Aibar Bernad  
Per l'Institut Social de la Marina  
El director, Luis José Casqueiro Barreiro  
Per l'Institut Valencià d'Estadística   
El director, Eusebio Monzó Martínez.  
Annex  
Informació que facilita la TGSS   
a l'Institut Valencià d'Estadística  
CCC  
Criteris d'extracció  
Comptes de cotització en situació d'alta (amb treballadors o sense) o en baixa produïda en els tres mesos en tots els règims del sistema de la Seguretat Social. Els CCC es corresponen amb els de dígit de província de les que componen cada comunitat autònoma.  
S'hi inclouen els règims: 0111, 0112, 0113, 0114, 0115, 0121, 0131, 0132, 0133, 0134, 0135, 0136, 0137, 0613, 0811, 0812, 0813, 0814, 0821, 0822, 0823, 0911 i 1211.  
Se n'exclouen  
Règim xx40   
1911 Assegurança escolar  
3011 Assistència sanitària  
CCC amb TRL: 75xx, 3xx, 905, 906, 909, 912, 913, 936, 970, 971, 972, 983, 984, 985.  
Dades que se cedixen  
CCC  
Règim  
CCC principal, amb independència del dígit de província que tinga   
Règim CCC principal  
Identificador empresari (NIF/CIF)  
Nom i cognoms o raó social  
Nom comercial  
Telèfon  
Domicili  
Clau CNAE  
Nre. treballadors en alta  
Data d'alta del CCC  
Col·lectiu especial  
TRL  
Entitat d'AT  
Opció d'IT  
Empresa col·laboradora  
Situació (alta o baixa)  
Data situació  
Indicatiu d'escola taller  
Treballadors  
Criteris d'extracció  
Treballadors en alta en la data d'extracció de l'informe. S'hi inclouen treballadors per compte d'altri adscrits a CCC pertanyents a la Comunitat Autònoma i treballadors per compte propi el domicili dels quals radica en el territori de la Comunitat Autònoma (amb Unitat de gestió de la Comunitat Autònoma)  
Concepte de treballador: persona física amb número de Seguretat Social que en el moment de l'extracció figure en situació d'alta en algun dels règims següents: 0111, 0112, 0113, 0114, 0115, 0121, 0131, 0132, 0133, 0134, 0135, 0136, 0137, 0140 (només convenis 33 i 34), 0521, 0611, 0613, 0811, 0812, 0813, 0814, 0821, 0822, 0823, 0825, 0911, 1211 i 1221.  
No s'hi inclouen persones en alta en   
CCC convencional  
Règim xx40(excepte convenis 33 i 34),1911 i 3011  
CCC amb TRL 75x, 3xx, 905, 906, 909, 912, 913, 936, 970, 971, 972, 983, 984, 985  
Dades que se cedixen  
Número de Seguretat Social  
IPF  
Nom i cognoms  
Sexe  
Data de naixement  
Nacionalitat  
Domicili  
Règim d'alta del treballador  
CCC on figure d'alta  
Grup de cotització  
Tipus de contracte  
Coeficient a temps parcial  
Domicili de règim (només compte propi)  
CNAE (només compte propi)  
Clau de Relació amb altres entitats o autònoms (només RETA). Si la clau és 07, a més, es proporcionarà també el NIF de l'empresa client i si la clau és 06 es proporcionarà, a més, informació del col·legi professional.  
Cobertura d'AT (indicar S o N) (només compte propi)  
Tresoreria Unitat de gestió  
Data real d'alta  
Indicador de SETA (només en RETA)  
Relació laboral de caràcter especial